system
Răspunde în limba română, în stilul Wikipedia, cat mai corect gramatical.
user
Care sunt cele mai importante informații despre Comuna Pietroșani, Teleorman?
assistant
Pietroșani este o comună în județul Teleorman, Muntenia, România, formată numai din satul de reședință cu același nume. Se află la extremitatea de sud-est a județului.

Demografie 

Conform recensământului efectuat în 2021, populația comunei Pietroșani se ridică la 2.407 locuitori, în scădere față de recensământul anterior din 2011, când fuseseră înregistrați 2.941 de locuitori. Majoritatea locuitorilor sunt români (86,25%), cu o minoritate de romi (2,78%), iar pentru 10,88% nu se cunoaște apartenența etnică. Din punct de vedere confesional, majoritatea locuitorilor sunt ortodocși (87,04%), cu o minoritate de penticostali (1,12%), iar pentru 11,05% nu se cunoaște apartenența confesională.

Politică și administrație 
Comuna Pietroșani este administrată de un primar și un consiliu local compus din 11 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Istorie 
Satul Pietroșani este atestat documentar la 17 decembrie 1569 și a devenit comună în 1861. Comuna Pietroșani s-a redus la satul cu același nume,cu excepția perioadelor 1925-1930 și 1950-1968,când a avut în componența sa și satul Pietrișu.În secolul al XVII-lea și primele trei decenii ale secolului al XVIII-lea satul (localitatea) era în județul Teleorman,plasa Marginea; la mijlocul secolului al XVIII-lea trece în județul Vlașca,plasa Marginea; în perioada 1829-1845 este iar în județul Teleorman; între anii 1845-1950 localitatea se găsește în județul Vlașca, plasa având denumirile succesive Marginea, Dunărea, Burnaz, Arsache; între anii 1950-1968 comuna aparține raionului Zimnicea,situat mai întâi în regiunea Teleorman,iar din 1952 în regiunea București;din anul 1968 comuna Pietroșani este în județul Teleorman. De-a lungul timpului, proprietarii mai importanți ai moșiei Pietroșani au fost domnitorul Șerban Cantacuzino (care a stăpânit moșia între anii 1667-1688), Mănăstirea Comana (a stăpânit partea de moșie dinspre Pietrișu în secolul al XVIII-lea),boierii frați Dimitrie și Hristodor Lapati (între1795-1851),domnitorul Barbu Știrbey ( în perioada 1859-1869),principele Dimitrie Barbu Știrbey,fiul domnitorului (între anii 1870-1913).În anul 1919 pe proprietatea expropriată care aparținuse familiei boierești Știrbey a luat ființă ferma-model Pietroșani ,condusă de inginerul agronom Marius Constantinescu, transformată apoi în întreprindere agricolă de stat în timpul regimului comunist. Începând din secolul al XVIII-lea și până în anul 1945 a existat la Dunăre o schelă, ceea ce conferea localității Pietroșani statutul unui punct vamal și comercial. În anul 1812 frații Lapati au ctitorit biserica "Sfânta Treime",iar în anul 1949 s-a sfințit biserica "Adormirea Maicii Domnului" de către patriarhul Justinian. Școala a luat ființă în anul 1837, iar după primul război mondial comuna Pietroșani avea patru școli și anume de băieți,de fete,de economie casnică, de ucenici agricoli.Este demn de a fi amintit numele învățătorului Teodor Popescu, autor de manuale, director al școlii de băieți, revizor școlar al județului Vlașca.În războiul de independență comuna Pietroșani a dat 2 eroi, în primul război mondial 139 eroi, iar în al doilea război mondial 81 eroi, numele lor fiind înscrise pe trei monumente ridicate în memoria acestora. De asemenea, în revoluția anticomunistă din decembrie 1989 comuna Pietroșani a dat încă un militar erou,în memoria căruia s-a ridicat un monument în curtea bisericii. Populația satului Pietroșani a atins un maxim în anul 1956(6527 locuitori),iar a comunei Pietroșani (împreună cu satul Pietrișu) a atins un maxim în anul1959(8195 locuitori).

Monumente istorice 
Există câteva monumente de interes local și anume: situl arheologic Locul Popilor din sud-vestul comunei conținând ruinele castrului roman de la Reca; ruinele bisericii "Sfânta Treime"(1812); ruinele morii Lapati-Știrbey (prima parte a secolului al XIX-lea); conacul Știrbey (a doua jumătate a secolului al XIX-lea); casa Petre Rădulescu (1891),casa Tache Nuțu - actuala primărie (1900), vechea primărie - actuala poștă (1900), școlile vechi (una de la mijlocul secolului al XIX-lea,cealaltă din 1908), spitalul - actualul cabinet medical (dinainte de primul război mondial);casa Paraschiv Cristescu (1912); casa și moara Petre Scărlătescu (1912); monumentul eroilor din primul război mondial realizat de sculptorul Dimitrie Mățăuanu (1928), casa Lilică Voivozeanu (1928), casa Stancu Voinea (1928), casa Petre Oprea (1930).

Note

Bibliografie suplimentară 
 Monografia comunei Pietroșani (Vlașca), de Marius Constantinescu și Teodor Popescu, Direcțiunea generalǎ a agriculturii, București, 1922
 Anuarul Școalei primare de băeți "Dim.B.Știrbey" din comuna Pietroșani - Vlașca, de Teodor Popescu, Tipografia Scrisul Românesc, Giurgiu, 1928, 1933
 Istoria localității Pietroșani din actualul județ Teleorman și fostul județ Vlașca, de Marcel Țena, Ed.Art, București, 2004, Ed.Mira, București, 2007, 2009

Pietroșani
Pietroșani